[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000005", "text": "Hodiau\u0306 la tuta mondo funebras, simpatiante kun la ukraina popolo, kiu suferas pro milito komencita de malamiko multfoje pli potenca \u2013 kaj preg\u0302ante al Dio, ke simila sorto ne trafu g\u0302in."}, {"text_idx": "#000006", "text": "Sed estas aliaj homoj en la mondo, kiuj kun intereso rigardas la situacion en Ukrainio kaj kiuj fakte iom envias tion, kiel ajn strange, kion ukrainoj spertas. C\u0302i tiuj homoj silente preg\u0302as, \u201cDio, c\u0302u vi povus doni al ni s\u0302ancon kiel tiun de la ukrainoj?\u201d"}, {"text_idx": "#000007", "text": "Kiuj estas c\u0302i tiuj homoj? Ili estas ujguroj [eo] de Orienta Turkestano [eo] (\u201cXinjiang\u201d [S\u0302jing\u0302jiango \u2013 eo] en C\u0302inio), kiuj de multaj jaroj alfrontas genocidon fare de C\u0302inio."}, {"text_idx": "#000008", "text": "Estas kelkaj kialoj pro kiuj ujguroj admiras ukrainojn. Pasintsemajne la ukraina prezidento Volodimir Zelenskij parolis al la amaskomunikiloj kaj deklaris sian kurag\u0302on kaj lojalecon al sia popolo. Li ankau\u0306 diris al aliaj s\u0302tatestroj dum virtuala konferenco, \u201cC\u0302i tiu eble estos la lasta fojo, kiam vi vidas min vivanta\u201d. Pasintjare ujguraj gvidantoj Shirzat Bawdun kaj Sattar Sawut, akuzitaj pri \u201cseparatismaj\u201d agoj, malkas\u0302e parolis al la amaskomunikiloj kaj ploris: \u201cMi pentis, mi faris eraron\u201d. La diferenco inter tiuj homoj ne estas la nivelo de patriotismo au\u0306 personeco, sed la politika statuso (destino) de la du popoloj al kiuj ili apartenas. Unu regiono jam spertis invadon, dum la alia nuntempe invadig\u0302as. Tiu lasta parolas sub la minaco de tankoj, la alia suferas torturon."}, {"text_idx": "#000009", "text": "Hodiau\u0306 ukrainoj ag\u0302aj de 7 g\u0302is 70 jaroj lau\u0306te deklaras sian pozicion, dirante: \u201cMi estas kontrau\u0306 la okupado\u201d, pafante kontrau\u0306 siaj malamikoj, esprimante sian malamon, elmontrante sian koleron kaj resanigante siajn vunditajn spiritojn. En Orienta Turkestano tamen, ujguroj estas devigataj danki C\u0302inion, kiu okupas ilian patrujon kaj kies registaro malobservis iliajn rajtojn kaj prirabis ilian ric\u0302aj\u0302on. Tiuj, kiuj ne montras dankemon al C\u0302inio, estas malliberigitaj pro suspekto pri separismo, terorismo kaj ekstremismo."}, {"text_idx": "#000010", "text": "G\u0302is la 6-a de marto, pli ol unu miliono da homoj fug\u0302is el Ukrainio por savi siajn vivojn kaj serc\u0302i helpon de najbaraj landoj, dum ujguroj ne rajtas movig\u0302i de unu kvartalo al alia sen permeso. Dum la pasintaj 10 jaroj ujguroj kiuj provis malobservi la malpermeson \u2013 fug\u0302i sen pasporto au\u0306 kun falsa pasporto \u2013 kaj transiri la limon al Kambog\u0302o, Vjetnamio, Egiptio, Tag\u0302ikio, Kazah\u0302io, Dubajo, Sauda Arabio kaj aliaj landoj, estis deportitaj al C\u0302inio de tiuj landoj. Kelkaj bons\u0302ancaj ujguroj kaj kazah\u0302aj rifug\u0302intoj kiuj fug\u0302is el Ukrainio trovis sekurecon en Pollando."}, {"text_idx": "#000011", "text": "La 4-an de marto la oficejo pri homaj rajtoj de UN konfirmis, ke 331 civiluloj estis mortigitaj kaj 675 vunditaj en Ukrainio ekde kiam la invado de Rusio komencig\u0302is la 24-an de februaro. Kvankam s\u0302okaj, iliaj mortoj estis rapidaj. Kontraste, pli ol tri milionoj da ujguroj malrapide mortis en malliberejoj kaj koncentrejoj dum kvin jaroj. Erkin Sidick, sciencisto kaj prezidanto de Uyghur Projects Foundation [Fondaj\u0302o pri Ujguraj Projektoj] demandis, tirinte konkludojn el oficialaj datumoj, \u201cKien iris la 8,3 milionoj da ujguroj en 2\u20133 jaroj?\u201d"}, {"text_idx": "#000012", "text": "Lau\u0306 ujguraj aktivuloj, pli ol 500 kadavroj estas liverataj al siaj hejmoj c\u0302iutage el la koncentrejoj, sed nur Dio kaj c\u0302inaj oficialuloj scias la vere totalan nombron de mortintoj g\u0302is nun. Neniu scias kiam la \u201cprocezo\u201d de genocido estos finita. Estas kompreneble do, ke ujguroj konsideras la sangajn mortojn de ukrainoj dolc\u0302aj kaj facilaj."}, {"text_idx": "#000013", "text": "Kion ujguroj trovas plej interesa pri la ukraina situacio tamen, estas la internacia atento pri g\u0302i. Se ukraino perdas sian vivon kiel rezulto de c\u0302i tiu milito, la amaskomunikiloj raportas tion. Tamen la terura situacio de ujguroj altiras malmulte da monda atento. Ekzemple, kiam 150 homoj mortis en unu el la 380 koncentrejoj de la ujgura regiono, neniu krom la ujgura servo de RFA en Usono volis au\u0306 povis raporti g\u0302in."}, {"text_idx": "#000014", "text": "La 28-an de februaro, 27 eu\u0306ropaj landoj, kun kiuj ukrainoj sentas sin kulture identaj, publikigis deklaron por subteni ukrainojn kaj trudis sankciojn al Rusio. Sed la islama mondo, al kiu apartenas ujguroj, voc\u0302donis kun C\u0302inio pri la afero de ujguroj c\u0302e UN. La g\u0302enerala sekretario de UN Anto\u0301nio Guterres kondamnis Rusion en la dua tago de la milito kaj postulis c\u0302esigon de la invado, sed post la malkovro de la ujgura genocido pasis kvin jaroj g\u0302is li petis de C\u0302inio permesi enketon pri la ujgura situacio. UN ankau\u0306 ankorau\u0306 ne etikedis la situacion \u201cgenocido\u201d, malgrau\u0306 la fakto ke ok okcidentaj landoj kaj sendependa tribunalo karakterizas g\u0302in tiel."}, {"text_idx": "#000015", "text": "Kvankam la subteno ne sufic\u0302as, kaj sankcioj ne sufic\u0302as por malkurag\u0302igo, almenau\u0306 la mondo parolas lau\u0306te por ukrainoj kaj kulpigas Rusion. En la ujgura kazo, la mondo donis al C\u0302inio la Vintrajn Olimpikojn dum la ujgura genocido estis okazanta."}, {"text_idx": "#000016", "text": "Kiam c\u0302i tiu artikolo estos publikigita, eble la tuta Ukrainio estos falinta en la manojn de Rusio, sed ujguroj ankorau\u0306 envias ukrainojn, c\u0302ar ukrainoj havas la kapablon determini kun kiu kaj kiam ili geedzig\u0302as, dum ujguraj virinoj estas devigitaj edzig\u0302i kun la han-c\u0302inoj kiuj okupis la landon, kaj iliaj infanoj (c\u0302irkau\u0306 500,000) estas kondukitaj al orfejoj en interna C\u0302inio for de sia patrujo."}, {"text_idx": "#000017", "text": "Eble ujguroj hodiau\u0306 ig\u0302os ukrainoj morgau\u0306, kiel ukrainoj hodiau\u0306 estis ujguroj hierau\u0306."}, {"text_idx": "#000018", "text": "Hodiau\u0306, Rusio invitis ukrainan delegacion al Belorusio por diskuti la situacion, urg\u0302ante Zelenskij akcepti rusan regon. Simile, antau\u0306 73 jaroj, Mao Zedong [eo] invitis gvidantojn de la Orienta Turkestana Respubliko, kiel Ehmetjan Qasim, por diskuti pri la estonta rilato de la du popoloj. La ujguraj gvidantoj akceptis la inviton kun la \u201csubteno\u201d de Stalino [eo], sed ili mortis en aviadila kras\u0302o en rusa aerspaco."}, {"text_idx": "#000019", "text": "Tiuj ne estas la nuraj faktoroj kontribuantaj al la intereso kaj envio de ujguroj rilate ukrainojn; la entuziasmo de C\u0302inio por la rusa-ukraina milito estas alia. C\u0302ar c\u0302i tiu milito estas granda distraj\u0302o por la mondo kaj donas al C\u0302inio oran s\u0302ancon kas\u0302i la ujguran genocidon dum 5 g\u0302is 10 pliaj jaroj, g\u0302i tiel alproksimig\u0302as al sia fina celo: ekstermi ujgurojn de la tero."}, {"text_idx": "#000020", "text": "Se ujguroj en Orienta Turkestano iam havus s\u0302ancon diri ion al ukrainoj, tio certe estus io kiel: \u201cBons\u0302ancaj ukrainoj! Ec\u0302 se duono de vi estos mortigita, ne rezignu la batalon. Alie, vi c\u0302iuj alfrontos morton, kiel ni.\u201d"}, {"text_idx": "#000021", "text": "Por pli da informoj pri tiu c\u0302i temo, legu nian specialan dosierujon Rusio invadas Ukrainion."}, {"text_idx": "#000022", "text": "The Bridge prezentas personajn eseojn, komentariojn kaj kreivan ne-fikcion, kiuj prilumas diferencojn en percepto inter loka kaj internacia raportado de novaj\u0302-eventoj, el la unika perspektivo de membroj de la komunumo de Global Voices. Vidpunktoj esprimitaj ne nepre reprezentas la opinion de la komunumo entute. % context_listing_link%"}, {"text_idx": "#000023", "text": "Civitanaj komunikilojEtno kaj rasoHomaj rajtojInternaciaj rilatojMilito kaj konfliktoParolliberecoThe BridgeRussia invades Ukraine"}, {"text_idx": "#000024", "text": "Plej novaj artikoloj pri C\u0302inio"}, {"text_idx": "#000027", "text": "La c\u0302ina granda tradukmovado: c\u0302u malkas\u0302i propagandon de kontinenta C\u0302inio au\u0306 disvastigi malamon?"}, {"text_idx": "#000028", "text": "Juna kuiristo en Bakuo transformis sian apartamenton en restoracion"}, {"text_idx": "#000032", "text": "Aboni komentojn de c\u0302i tiu artikolo per retpos\u0302to"}, {"text_idx": "#000033", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000034", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000035", "text": "Speciala danko al niaj multaj subtenantoj"}]